**LĪGUMS Nr. \_\_\_\_\_\_\_\_\_\_\_\_**

Par projekta īstenošanas uzraudzību

*Liepājā*  *Līguma parakstīšanas datums*

*ir pēdējā pievienotā droša elektroniskā*

 *paraksta laika zīmoga datums*

**Biedrība, “Sabiedrība par atklātību – Delna”**, Veru iela 6, Rīga, LV-1010, reģistrācijas numurs: 40008037054, tā direktores Ineses Tauriņas personā, kura rīkojas saskaņā ar statūtiem, turpmāk – Projekta sadarbības partneris),

**Biedrība “Radi Vidi Pats”**, reģistrācijas numurs 40008092287, Kuģinieku iela 5, Liepāja LV-3401, tās valdes locekles Alise Sevrjukovas personā, kura rīkojas ar statūtos noteiktām tiesībām biedrību pārstāvēt atsevišķi (turpmāk – Projekta uzraugs; kopā ar Projekta sadarbības partneri – Projekta sadarbības partneri);

**Liepājas valstspilsētas pašvaldība**, iestādes “Liepājas Centrālā administrācija” personā (turpmāk – Pasūtītājs), kuru pārstāv pašvaldības izpilddirektors Ronalds Fricbergs, kurš rīkojas uz Liepājas valstspilsētas pašvaldības domes 2023. gada 19. oktobra saistošo noteikumu Nr.17 “Liepājas valstspilsētas pašvaldības nolikums” un Pašvaldību likuma pamata (turpmāk – Projekta īstenotājs),

Projekta sadarbības partneris, Projekta uzraugs un Projekta īstenotājs kopā turpmāk – Puses, atsevišķi – Puse,

noslēdz šādu līgumu (turpmāk – Līgums):

1. **Līguma mērķis un priekšmets**
	1. Līguma mērķis ir veicināt labu pārvaldību, atklātību un sabiedrības iesaisti Projekta īstenošanā. Projekta īstenotājs Projekta realizēšanā piekrīt ievērot Līguma 1. pielikuma “Integritātes pakts” minētos noteikumus un principus.
	2. Līguma priekšmets ir projekta “Priekšizpētes izstrāde Liepājas valstspilsētas pašvaldības projektam “Gaisa piesārņojuma samazināšanas pasākumu īstenošana, izveidojot Liepājas Ziemeļu priekšpilsētas (Laumas apkaimes) publiskās ārtelpas zaļo infrastruktūru” (turpmāk – Projekts) īstenošanas uzraudzības veikšana, kas sevī galvenokārt, bet ne tikai, ietver piekļuves nodrošināšanu Projekta sadarbības partneriem visai Projekta īstenotāja rīcībā esošai ar Projekta īstenošanu saistītajai dokumentācijai un informācijai saskaņā ar šo Līgumu un ciktāl to pieļauj attiecīgie normatīvie akti.
	3. Līgumā noteiktais pilnībā attiecināms uz visu Projekta realizēšanai izmantoto vai izmantojamo finansējumu (attiecināmas izmaksas), kā arī par darbiem Projekta ietvaros.
2. **Līguma termiņš**
	1. Līgums stājas spēkā tā noslēgšanas dienā. Līgums ir spēkā līdz Projekta īstenošanai, izņemot šā līguma 2.2. punkta minēto gadījumu.
	2. Līguma darbības termiņš tiek automātiski pagarināts līdz Projekta īstenošanas pabeigšanai, ja trīs mēnešus pirms Līguma darbības beigām, kas noteiktas līguma 2.1.punktā, Projekta sadarbības partneris nav paziņojis, ka izbeidz Projekta uzraudzību.
3. **Projekta uzraudzības vispārīgie principi**
	1. Puses Līguma izpildes koordinēšanai nosaka šādus pārstāvjus:
		1. Projekta īstenotāja pārstāvis: Liepājas valstspilsētas pašvaldības izpilddirektora vietnieks Didzis Jēriņš, e-pasts: didzis.jerins@liepaja.lv, tālrunis: 26545265;
		2. Projekta sadarbības partnera pārstāvis: direktore Inese Tauriņa, e-pasts: Inese.Taurina@delna.lv, tālrunis: 29149125
		3. Projekta uzraugs: biedrības “Radi Vidi Pats” valdes locekle Alises Sevrjukova, e-pasts: info@radividipats.lv, tālrunis: 27813395.
	2. Puses vienojas, ka neliks nekādus šķēršļus Līguma izpildei, tai skaitā neizvirzīs prasību par iepazīšanos ar informāciju tikai noteiktā vietā, nenoteiks aizliegumu kopēt (fotografēt) dokumentus, iepazīšanos ar informāciju nesaistīs ar trešās personas piekrišanu.
	3. Informāciju pieprasa un izsniedz elektroniskā veidā bez droša elektroniskā paraksta, ja pieprasītā informācija ir pieejama elektroniskā veidā. Informāciju sniedz trīs darba dienu laikā, ja Projekta īstenotājs pamatoti nenosaka ilgāku informācijas izsniegšanas termiņu, bet nepārsniedzot septiņas darba dienas. Informācija, ar kuru var iepazīties uz vietas, uzskatāma par sniegtu termiņā, kurā paziņots par šādu iespēju.
	4. Projekta sadarbības partneri ir informēti, ka ar Projekta īstenošanu saistītajai dokumentācijai un informācijai var būt ar likumu vai lēmumu piešķirts ierobežotas pieejamības informācijas statuss,[[1]](#footnote-2) un apņemas šo informāciju neizpaust.
	5. Projekta sadarbības partneris un Projekta uzraugs apliecina, ka Līguma izpildē iesaistītās personas ir informētas, ka tās var apstrādāt ierobežotas pieejamības informāciju un personas datus un ka par tās neatļautu izpaušanu ir saucamas pie administratīvās atbildības un kriminālatbildības.
	6. Puses var vienoties par informācijas sniegšanu elektroniskā veidā, izmantojot Projekta īstenotāja kontrolētu informācijas tehnoloģiju resursu (mākoņvietni) code.liepaja un informācijas aizsardzības pasākumiem elektroniskajā vidē, tai skaitā nodrošinot informācijas aizsardzību ar drošu paroli. Puses var vienoties par iepazīšanos ar atsevišķa veida informāciju noteiktā vietā informācijas specifikas dēļ (uzglabāšanas forma, apjoms, dokumenta oriģināls).
	7. Projekta sadarbības partneri ir tiesīgi sniegt rekomendācijas Projekta īstenotājam, lai veicinātu labu pārvaldību un atklātību Projekta īstenošanā. Projekta īstenotājs apņemas izvērtēt šīs rekomendācijas un informēt par to ieviešanu.
	8. Projekta īstenotājs izstrādā komunikācijas plānu, kuru saskaņo ar Projekta sadarbības partneriem, lai nodrošinātu saskanīgu komunikāciju ar sabiedrību par Projekta norisi.
	9. Puses vienojas, ka Projekta sadarbības partneri ir tiesīgi publiski informēt par gūtajiem secinājumiem projekta uzraudzībā, pirms tam uzklausot un izvērtējot Projekta īstenotāja viedokli, publiskojamā informācijā neietverot ierobežotas pieejamības informāciju.
	10. Puses vienojas, ka Projekta sadarbības partneriem ir tiesības vienpusēji un bez iepriekšējas saskaņošanas brīdināt kompetentās institūcijas par prettiesiskām darbībām Projekta īstenošanā.
	11. Puses apņemas nodrošināt trauksmes cēlēju aizsardzību, proti, ka Projekta īstenotājs neliks šķēršļus Projekta sadarbības partneriem tikties ar Projektā iesaistītām fiziskām personām un neradīs šīm personām nekādas negatīvas sekas par sadarbošanos ar Projekta sadarbības partneriem.
	12. Puses vienojas, ka Projekta ietvaros notiekošās tikšanās var tikt protokolētas. Protokolēšanu veic Projekta sadarbības partneris. Protokolu saskaņo un paraksta katras Puses pārstāvis. Protokols tiek izsniegts katrai Pusei.
4. **Projekta īstenotāja pienākumi:**
	1. Nodrošināt Projekta sadarbības partneriem iespēju brīvi piekļūt jebkurai Projekta īstenotāja rīcībā esošai informācijai, kas saistīta ar Projekta īstenošanu vai jebkuriem Projekta attiecināmiem izdevumiem, tai skaitā grāmatvedības un finanšu dokumentiem, un noslēgtajiem jebkura veida līgumiem, šo līgumu ietvaros veiktajiem maksājumiem, kā arī citiem ar Projektu saistītajiem dokumentiem, informācijai, telpām un citām materiālām vērtībām;
	2. Projekta īstenotājs informē Projekta sadarbības partnerus par Projekta īstenotāja noteiktajiem atbildīgajiem darbiniekiem, kas nodrošina Projekta īstenošanu, iesniedzot šo personu sarakstu. Par izmaiņām šajā sarakstā informē divu nedēļu laikā pēc to izdarīšanas;
	3. Nodrošināt Projekta sadarbības partneriem piekļuvi Projekta īstenošanas vietai (arī būvlaukumam), informējot Projekta īstenotāju trīs darba dienas iepriekš par apmeklējuma laiku, vietu un dalībniekiem, norādot atbildīgo personu un e-pastu, uz kuru Projekta īstenotājs nosūta informāciju par darba vides riska faktoriem;
	4. Nodrošināt Projekta sadarbības partneriem iespēju piedalīties visās ar Projekta īstenošanu saistītajās sanāksmēs novērotāja statusā;
	5. Nodrošināt, ka Projekta sadarbības partneri pēc attiecīga pieprasījuma un Pušu saskaņota laika var iepazīties ar līguma 4.1. punktā minēto dokumentu oriģināliem;
	6. Izvērtēt Projekta sadarbības partneru sniegtās rekomendācijas;
	7. Pēc Projekta sadarbības partnera pamatota lūguma sniegt detalizētu skaidrojumu saistībā ar jebkuru Projektā veiktu darbību (bezdarbību), un šādu skaidrojumu sniedz Līguma 3.1.1. punktā norādītā atbildīgā persona, ņemot vērā līguma formu un saturu;
	8. Parakstīt šim Līgumam pievienotos pielikumus;
	9. Nodrošināt, ka Projekta sadarbības partneri bez papildu vienošanās vai piekrišanas ir tiesīgi iepazīties ar Projektu tieši saistītu komercnoslēpumu saturošu informāciju atbilstoši normatīvajos aktos noteiktajai kārtībai.
5. **Projekta sadarbības partneru pienākumi:**
	1. Projekta uzraudzību veikt atbilstoši normatīvajiem aktiem un starptautiskajai praksei par integritātes paktu īstenošanu;
	2. Projektā iesaistīt kvalificētus speciālistus, atbilstoši normatīvo aktu prasībām, un pēc Projekta īstenotāja pamatota pieprasījuma nomainīt kvalifikācijai neatbilstošus speciālistus;
	3. Rakstveidā informēt Projekta īstenotāju par Projektā iesaistītajiem speciālistiem, norādot vārdu, uzvārdu, kvalifikāciju un kontaktus;
	4. Nodrošināt, ka Līguma 5.2. punktā minētie speciālisti uzrāda personu apliecinošus dokumentus pirms jebkādas informācijas saņemšanas klātienē no Projekta īstenotāja;
	5. Neizpaust trešajām personām komercnoslēpumu, kas iegūts Projekta gaitā, izņemot tiesībaizsardzības iestādēm (tiesa, prokuratūra, Kriminālprocesa likumā noteiktās izmeklēšanas iestādes vai iestāde, kas konkrēto pārkāpumu tiesīga piemērot sodu administratīvā pārkāpuma lietā), Konkurences padomei, Valsts ieņēmumu dienestam, Valsts darba inspekcijai, Būvniecības valsts kontroles birojam, būvvaldei, būvizstrādājumu uzraudzību un kontroli veicošajai iestādei vai Valsts kontrolei, ciktāl tas attiecas uz minēto institūciju kompetenci un nepieciešams, lai informētu par iespējamu pārkāpumu Projekta īstenošanā;
	6. Atsevišķi uzglabāt ar Projekta uzraudzību saistīto dokumentāciju un saraksti, īpaši nodrošinot komercnoslēpumu saturošas informācijas atbilstošu glabāšanu, kā arī uzskaitīt iepazīšanos ar komercnoslēpumu saturošu informāciju (darbinieks, laiks, informācijas apjoms), uzskaiti (2. pielikums) iesniedzot Projekta īstenotājam;
	7. Nodrošināt, ka Projekta sadarbības partnera piesaistītie speciālisti un citi darbinieki, kas iepazīstas vai saņem Līguma 1.2. punktā minēto dokumentāciju un informāciju, rakstveidā apņemas:
		1. izmantot personas datus, kuriem ir piekļuve tikai mērķiem, kas ir saistīti ar dotiem uzdevumiem saskaņā ar Līgumu;
		2. izpaust tā rīcībā esošo informāciju un personas datus tikai personām, kam ir pilnvarojums un tiesības tos iegūt;
		3. nelikumīgi neizpaust pēc Līguma izbeigšanas vai pēc jebkuru tiesisko attiecību (piemēram, darba līgums, brīvprātīgā darba līgums, pakalpojumu līgums, autora līgums) iegūtos personu datus un informāciju, kas ir kļuvusi zināma, veicot uzdevumus saskaņā ar Līgumu;
		4. neveidot nekādas informācijas vai personas datu kopijas, izņemot kad tas ir nepieciešams, lai izpildītu Projekta sadarbības partnera dotos uzdevumus;
		5. aizliegts veikt darbības, kas sekmē personas datu nelikumīgu apstrādi, tajā skaitā izpaušanu vai nonākšanu trešās personas rīcībā;
		6. neizpaust trešajām personām piešķirto piekļuves informāciju (lietotājvārdu, paroli, u.c. informāciju), kas izsniegta informācijas sistēmu lietošanai un piekļuvei;
		7. nekavējoties ziņot Projekta sadarbības partnerim un Projekta īstenotāja datu aizsardzības speciālistam uz e-pastu das@liepaja.lv par prettiesiskiem mēģinājumiem iegūt personas datus, kā arī par zināmiem personas datu aizsardzības pārkāpumiem un citu būtisku informāciju, kas varētu ietekmēt personu datu aizsardzību;
		8. izmantot visus organizatoriskos un tehniskos aizsardzības pasākumus un līdzekļus savu pienākumu ietvaros, lai nodrošinātu datu aizsardzību;
		9. nodrošināt visus aizsardzības pasākumus, lai nodrošinātu informācijas un personas datu fizisko aizsardzību;
	8. savu veicamo uzdevumu ietvaros izmantot tikai drošus komunikācijas līdzekļus, lai nodotu, pārraidītu un izpaustu informāciju un personas datus; Ievērot darba drošības un ugunsdrošības prasības Projekta īstenošanas vietās (arī būvlaukumā) apmeklējuma laikā, kā arī atbildēt par sekām, kas radušās šo noteikumu neievērošanas rezultātā;
	9. Parakstīt šim līgumam pievienotos pielikumus.
6. **Personas datu apstrāde**
	1. Puses, parakstot Līgumu, saskaņā ar Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvi apriti un ar ko atceļ Direktīvu 95/46/EK (Vispārīgā datu aizsardzības regula) un citiem Latvijas Republikā spēkā esošajiem normatīvajiem aktiem apņemas izmantot Līguma izpildes laikā saņemtos personas datus tikai Līgumā minēto saistību izpildei;
	2. Puses veic personas datu apstrādi veidā, kas nodrošina personas datu pienācīgu drošību, tostarp nepieļaujot neatļautu piekļuvi personas datiem vai to neatļautu izmantošanu, kā arī neatļautu piekļuvi aprīkojumam, kas izmantots to apstrādei;
	3. Puses Līguma izpildes ietvaros, apstrādājot personas datus, ir uzskatāmas par atsevišķiem pārziņiem;
	4. Projekta sadarbības partneris nekavējoties informē Projekta īstenotāju par personas datu aizsardzības pārkāpumiem (piemēram, tīša netīša dokumentu iznīcināšana, izpaušana, nozaudēšana u.c.), kas radušies veicot Līguma izpildi un skar Projekta īstenotāju.
	5. Visi trešo personu prasījumi, kas var rasties Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies vai var rasties.
	6. Projekta sadarbības partneri apņemas informēt iesaistītos speciālistus par to personas datu apstrādi ar mērķi nodrošināt šī Līguma izpildi, tai skaitā personas datu nodošanu Projekta īstenotājam.
	7. Tiesiskais pamats Līguma 6.6. punktā minētai datu apstrādei ir Projekta īstenotājā kā pārziņa leģitīmo interešu ievērošana saskaņā ar Vispārīgās datu aizsardzības regulas 6.panta 1.punkta f)apakšpunktu. Projekta īstenotāja kā pārziņa leģitīmajās interesēs ir identificēt speciālistus, lai varētu tiem nodrošināt piekļuvi Līguma 1.2. punktā noteiktajai informācijai, izvērtēt to kvalifikāciju un uzskaitīt iepazīšanos ar komercnoslēpumu saturošu informāciju.
	8. Līguma 5.2. punktā minēto speciālistu personas datu saņēmēji ir Projekta īstenotāja struktūrvienības un darbinieki atbilstoši kompetencei.
	9. Projekta īstenotājs glabās Projekta uzrauga speciālistu datus Līguma 5.3. punktā noteiktajā apjomā līdz Līguma saistību izpildei.
	10. Uz Līguma 5.2. punkta pamata piesaistītajiem speciālistiem kā datu subjektiem ir tiesības:
		1. pieprasīt Projekta īstenotājam piekļūt, kā datu subjekta, apstrādātajiem personas datiem, lūgt neprecīzo personas datu labošanu, iesniedzot pamatotu lūgumu rakstveidā;
		2. iesniegt sūdzību par nelikumīgu personas datu apstrādi Datu valsts inspekcijā;
		3. par viņa personas datu apstrādes jautājumiem vērsties pie Projekta īstenotāja personas datu aizsardzības speciālista – tālrunis 63422331, adrese Rožu iela 6, Liepāja, elektroniskā pasta adrese – das@liepaja.lv.
7. **Citi noteikumi**
	1. Puses strīdus risina sarunu ceļā, bet, ja strīdu sarunu ceļā atrisināt neizdodas, to risina tiesa Latvijas Republikas normatīvajos aktos noteiktajā kārtībā.
	2. Viena Puse atlīdzina zaudējumus, ko tā nodarījusi otrai Pusei. Informācijas izpaušana Līguma 5.5. punkta minētajām institūcijām vai citām institūcijām, kas saskaņā ar normatīvajiem aktiem, ir tiesīgas pieprasīt šādu informāciju, netiek uzskatīta par pamatu zaudējumu, jebkādu civiltiesiska rakstura sankciju vai citāda atlīdzinājuma pieprasīšanai, izņemot gadījumu, ja Projekta sadarbības partneris vainojams informācijas izpaušanā, veicinot darbības, kas nav saistītas ar Projekta uzraudzību.
	3. Līguma noteikumiem attiecībā uz ierobežotas pieejamības informāciju nav laika ierobežojuma un uz tiem neattiecas līguma darbības termiņš.
	4. Puses var izbeigt Līgumu, par to rakstveidā vienojoties.
	5. Līgums sagatavots uz četrām lapām, ieskaitot vienu pielikumu. Līguma teksts sagatavots latviešu valodā. Līgums ir noslēgts divos eksemplāros – katrai no pusēm pa vienam eksemplāram.
	6. Līgums ir vispārpieejama informācija. Katra no Pusēm ir tiesīga to ievērot savā mājaslapā internetā. Ja Līgums tiek tulkots, Puses saskaņo tulkojuma redakciju pirms publiskošanas.
8. **Pušu rekvizīti un paraksti**

|  |  |  |
| --- | --- | --- |
| **Projekta sadarbības partneris** | **Projekta uzraugs** | **Projekta īstenotājs** |
| Biedrība “Sabiedrība par atklātību – Delna”Adrese: Veru iela 6, Rīga, LV-1010Reģ. Nr.40008037054 | Biedrība “Radi Vidi Pats”Adrese: Kuģinieku iela 5, Liepāja LV-3401Reģ. Nr.40008092287 | Liepājas valstspilsētas pašvaldībaLiepājas valstspilsētas pašvaldības iestāde“Liepājas Centrālā administrācija”Rožu ielā 6, Liepājā, LV-3401Reģ. Nr.90000063185 |
|  |  |  |
| Direktore I.Tauriņa | Valdes locekleA.Sevrjukovas | Izpilddirektors R.Fricbergs |

*\*Dokuments parakstīts ar drošu elektronisko parakstu un satur laika zīmogu*

1. PIELIKUMS

**INTEGRITĀTES PAKTS**

**Projekta īstenotāja neatsaucama piekrišana noteiktu darbības principu ievērošanai**

Apzinoties, ka Projektā veicamos darbus finansē no publiskajiem līdzekļiem un to lietderīga izlietošana ir sabiedrības interesēs, Puses apliecina, ka Projekts tiks īstenots un visi darbi projekta īstenošanā tiks veikti saskaņā ar spēkā esošajiem normatīvajiem aktiem un atbilstoši labākajai praksei, tai skaitā tiks ievēroti šādi nosacījumi:

1. nepieļaut korupciju;
2. nepieļaut un novērst interešu konflikta situācijas;
3. informēt Projekta uzraugu par piedāvājumu iesaistīties prettiesiskās darbībās;
4. ievērot brīvu un godīgu konkurenci, biznesa praksi un diskriminācijas aizliegumu;
5. izskaidrot izmaksu pamatotību;
6. atturēties no jebkuru tādu darbību veikšanas, kas mazinātu sabiedrības uzticību sekmīgai un caurskatāmai Projekta izpildei kopumā vai īstenošanu atbilstoši labas pārvaldības principiem;
7. rīkoties ar Projekta finansējumu, valsts vai pašvaldības finanšu līdzekļiem un mantu likumīgi un lietderīgi.

|  |  |  |
| --- | --- | --- |
| **Projekta sadarbības partneris** | **Projekta uzraugs** | **Projekta īstenotājs** |
| Biedrība “Sabiedrība par atklātību – Delna”Adrese: Veru iela 6, Rīga, LV-1010Reģ. Nr.40008037054 | Biedrība “Radi Vidi Pats”Adrese: Kuģinieku iela 5, Liepāja LV-3401Reģ. Nr.40008092287 | Liepājas valstspilsētas pašvaldībaLiepājas valstspilsētas pašvaldības iestāde“Liepājas Centrālā administrācija”Rožu ielā 6, Liepājā, LV-3401Reģ. Nr.90000063185 |
|  |  |  |
| Direktore I.Tauriņa | Valdes locekle A.Sevrjukovas | Izpilddirektors R.Fricbergs |

*\*Dokuments parakstīts ar drošu elektronisko parakstu un satur laika zīmogu*

2. PIELIKUMS

**KOMERCNOSLĒPUMU SATUROŠAS INFORMĀCIJAS UZSKAITES VEIDLAPA**

|  |  |  |  |  |
| --- | --- | --- | --- | --- |
| Nr.p.k. | Personas, kas iepazīstas ar komercnoslēpumu saturošu informāciju (vārds, uzvārds) | Datums, laiks | Informācijas atklāsts un apjoms | Iepazīšanās forma (sapulce, klātienē uzrādīti u.c.) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. Statuss noteikts saskaņā ar Informācijas atklātības likuma 5. pantu [↑](#footnote-ref-2)